|  |  |
| --- | --- |
| APSTIPRINU:  **Jānis Ducmanis**  LAF Šosejas Komisijas vadītājs | SASKAŅOTS:  **Linda Medne**  LAF Ģenerālsekretāre |
|  |  |

**SACENSĪBU NOLIKUMS**

“MANO EVENTS CUP”

Rīga, “Biķernieki”

28.05.2022

1. **DEFINĪCIJAS**

|  |  |
| --- | --- |
| VĀRDS | APZĪMĒJUMS |
| **Biķernieki** | Automašīnu un motociklu trase ar ēkām un infrastruktūru, kā kompleksa sastāvdaļas un atrašanās vietu Rīgā, S.Eizenšteina ielā 18, LV 1079, Latvija |
| **Pitlīnija** | 12 metru plata asfaltēta josla ar ātruma ierobežojumu, kas atrodas starp trases starta-finiša taisni un dalībnieku parku. Pit līnijas sākums ir trases nobraukšanas vietā, beigas - trases iebraukšanas vietā |
| **Trase** | Vienvirziena apļaveida ceļš kas ir Biķernieku kompleksa sastāvdaļa un kuras mērķis ir nodrošināt iespēju nodarboties ar auto-motosportu, kā arī droši attīstīt braukšanas prasmi un tehniku |
| **Dalībnieku parks** | Asfaltēts laukums Biķernieku kompleksā, kas robežojas ar Pit līniju un kas ir paredzēts Dalībnieku un tiem piederošas tehnikas un aprīkojuma izvietošanai sacensību laikā |
| **Skatītāju zonas** | Noteiktas teritorijas un vietas Biķernieku kompleksā, kuras ir pieejamas skatītājiem trasē notiekošo aktivitāšu vērošanai |
| **Izskrejas / Drošības zonas** | Teritorijas un vietas Biķerniekos, kas robežojas ar trasi un kuras ir speciāli izveidotas ar mērķi nodrošināt automašīnu un motociklu drošu neplānotu nobraukšanu no tās, radot minimāli iespējamus bojājumus sacensību dalībniekiem |
| **Evakuācijas ceļš** | ceļš Biķernieku kompleksā, ar piekļuvi Dalībnieku parkam un Skatītāju zonām un ir paredzēts lietošanai īpašajiem transporta līdzekļiem (ātrās medicīniskās palīdzības brigādei, glābšanas un ugunsdzēsības dienesta transportam, evakuatoram utt) |
| **“Spolēšana”** | transporta līdzekļu riteņu griešana brīdī, kad transporta līdzeklis ir nekustīgs vai pārvietojas nedabiski lēnāk kā riteņu griešanās ātrums |
| **Trases personāls** | Biķernieku pilnvarotas personas, kurām ir tiesības dot norādījumus Biķernieku vārdā |
| **Rīkotājs** | Fiziska vai juridiska persona, kura ir šo sacensību organizētājs |
| **Rīkotāja personāls** | Rīkotāja pilnvarotas personas, kurām ir tiesības izdot rīkojumus Rīkotāja vārdā |
| **Dalībnieks** | Dalībnieks, kas piedalās sacensībās |
| **Sacensības** | Autosporta sacensības, kuras tiek rīkotas saskaņā ar šo Nolikumu |
| **Sporta protests** | Sūdzība, kuru rakstiski iesniedz kāds no Dalībniekiem par cita Dalībnieka rīcību vai Galvenā tiesneša lēmumu sacensību laikā |
| **Tehniskais protests** | sūdzība, kuru rakstiski iesniedz kāds no Dalībniekiem par cita Dalībnieka sporta automašīnas netabilstību tehnsikajiem noteikumiem |
| **Oficiālais ziņojuma dēlis** | informatīvais ziņojuma dēlis, kas izvietots trases teritorijā, dalībnieku parka tvumā |
| **LAF** | Latvijas Automobiļu Federācija |
| **LaTCC** | Latvijas Čempionāts autošosejā |
| **DNF** | Dalībnieks nav finišējis |
| **DNS** | Dalībnieks nav startējis |
| **DSQ** | Dalībnieks diskvalificēts |

1. **SACENSĪBU ORGANIZĀCIJA**
   1. Sacensības tiek organizētas saskaņā ar:

* šo Nolikumu un tā papildinājumiem un/vai pielikumiem;
* attiecīgo klašu gada nolikumiem;
* attiecīgo klašu Tehniskajiem noteikumiem;
* LAF Sporta kodeksu;

Situācijās kuras nav precīzi atrunātas šajā Nolikumā vadās pēc noteikumiem FIA kodeksā.

* 1. Sacensības tiek rīkotas Biķerniekos ([www.bksb.lv](http://www.bksb.lv),) 28.05.2022
  2. Sacensības “MANO CUP” ir 1. posms Dzintara aplis kauss autošosejā, un kausa izcīņa ABC Race 2.posms.

* 1. Sacensības ir oficiāli reģistrētas attiecīgo LAF kalendārā.
  2. Sacensību rīkotājs:

Vārds: **MANO Motorsport events biedrība**

Adrese: Rīga, Bērzpils iela 3-30, LV-1039

Organizatora reģ. Nr 40008241738

Banka: SWEDBANK

IBAN Nr : LV46HABA0551040596793

SWIFT: HABALV22

* 1. Sacensību oficiālās personas

Sacensību oficiālās personas tiks publicētas ar atsevišķu biļetenu ne vēlāk kā līdz 23.05.2022

1. **INFORMĀCIJA PAR SACENSĪBĀM**
   1. Vispārīgā informācija:

* Trases garums 3662 metri (viens aplis)
* Braukšanas virziens pulksteņrādītāja virziens
* Trases virsma asfaltbetons
* Dalībnieku skaits neierobežots
  1. Sacensību garums un starta procedūra

|  |  |  |
| --- | --- | --- |
|  | **1.brauciens** | **2.brauciens** |
|  |  |  |
| ABC Race | 12 apļi / no vietas | 12 apļi / no vietas |
| Volga & Volga 406 | 12 apļi / no vietas | 12 apļi / no vietas |
| VAZ & VAZ standart | 12 apļi / no vietas | 12 apļi / no vietas |

* 1. Starta pozīciju noteikšana:

Kvalifikācija:

* + 1. Kvalifikācijas sesiju ilgums un skaits tiek organizēts atbilstoši sacensību dienaskārtībai un katras sacensību klases gada nolikumos minētai kārtībai;

[ABC RACE 2022.gada nolikums](https://laf.lv/app/uploads/2022/03/ABC-Race-Nolikums-2022_Official.pdf)

[Dzintara aplis 2022 gada nolikums](https://laf.lv/app/uploads/2022/03/DzA-gada-nolikums-2022.pdf)

* + 1. Kvalifikāciju un sacensību rezultāti tiks publicēti uz sacensību oficiālā ziņojuma dēļa;
    2. Ja drošības apsvērumu dēļ, sacensību galvenais tiesnesis ir pieņēmis lēmumu atcelt kvalifikācijas sesiju(as), tad starta pozīciju noteikšanai vadās pēc oficiālo treniņu laikā uzrādītajiem rezultātiem;
  1. **Klasē ABC Race** Starta pozīcijas braucienam Nr 1 nosaka izlozes kārtībā, Starta pozīcijas braucienam Nr 2 nosaka izloze apgriestā secībā.
  2. Uzvarētāju noteikšana sacensībās:
  3. VAZ, VOLGA, VOLGA 406

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.vieta | 2.vieta | 3.vieta | 4.vieta | 5.vieta | 6.vieta | 7.vieta | 8.vieta | 9.vieta | 10.vieta | 11.vieta | 12.vieta | 13.vieta | 14.vieta | 15.vieta | 16.vieta | 17.vieta | 18.vieta | 19.vieta | 20.vieta | DNS | DNQ | DSQ |
| 30 | 25 | 21 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | 0 | 0 | 0 |

* 1. ABC RACE

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.vieta | 2.vieta | 3.vieta | 4.vieta | 5.vieta | 6.vieta | 7.vieta | 8.vieta | 9.vieta | 10.vieta | 11.vieta | 12.vieta | 13.vieta | 14.vieta | 15.vieta | 16.vieta | 17.vieta | 18.vieta | 19.vieta | 20.vieta | DNS | DNQ | DSQ |
| 25 | 21 | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 | 0 | 0 | 0 |

* 1. Lai klasificētos brauciena rezultātam, dalībniekiem ir jāveic vismaz 75% (septiņdesmit pieci procenti) no brauciena distances ko ir veicis brauciena uzvarētājs. DNF status tiek piešķirts tiem dalībniekiem, kuri ir veikuši mazāk kā 75% no brauciena distances, ko ir veicis brauciena uzvarētājs.
  2. ABC Race - Ja diviem vai vairāk dalībniekiem sacensību beigās ir vienāds punktu skaits, augstāku vietu kopvērtējumā izcīna tas dalībnieks:

1. kuram ir vairāk izcīnītas pirmās vietas braucienā;
2. ja pēc šī kritērija nav iespējams noteikt uzvarētāju, tad tas, kuram ir vairāk izcīnītas otrās vietas braucienā;
3. ja arī pēc šī kritērija nav iespējams noteikt uzvarētāju, tad tas, kuram ir vairāk izcīnītas trešās vietas braucienā un tā tālāk līdz tiek noskaidrots uzvarētājs;
4. ja pēc visiem augstāk minētajiem kritērijiem nav iespējams noskaidrot uzvarētāju, tad par uzvarētāju kļūst dalībnieks kurš ir izcīnijis augstāku vietu pēdējā sacensību braucienā;
   1. Tikai apļi, kuri nobraukti sacīkšu režīmā tiek iekļauti nobrauktās distances aprēķināšanai. Formēšanās apļi un nobrauktā distance pēc finiša karoga netiek iekļauti nobrauktās distances aprēķināšanai, taču distance nobraukta aiz Safety Car ir iekļauta kopējās nobrauktās distances aprēķināšanai.
5. **SACENSĪBU NORISE**

Notiek saskaņā ar 2022. gada Latvijas kausa autošosejā “Dzintara Aplis” nolikuma 5 punktu.

* 1. **SACENSĪBU PĀRTRAUKŠANA UN ATSĀKŠANA.**

Notiek saskaņā ar 2022. gada Latvijas kausa autošosejā “Dzintara Aplis” nolikuma 6 punktu.

1. **REĢISTRĒŠANĀS SACENSĪBĀM**
   1. Iepriekšējā reģistrēšanās sacensībām tiek veikta aizpildot un iesniedzot pieteikuma veidlapu interneta vietnē dzintaraaplis.lv izvēloties sacensību klasi kurās dalībnieks ir ieplānojis starēt.
   2. Iepriekšējā reģistrēšanās ir atvērta no 9.05.2022 un tiek slēgta 25.05.2022 plkst 13:00 pēc Latvijas laika. Vēlā reģistrēšanās ir iespējama sacensību laikā atbilstoši sacensību dienaskārtībai.
   3. Dalībnieks ir reģistrējies sacensībām, ja noteiktajā termiņā, ir izpildījis sekojošus nosacījumus:
      1. Dalībnieks ir reģistrējies sacensībām.;
      2. Dalības maksa par piedalīšanos sacensībās ir iemaksāta ar bankas pārskaitījumu uz Rīkotāja rekvizītiem (#2.4.) vai veikta iemaksas skaidrā naudā sacensību sekretariātā. Tikai dalībnieks ir atbildīgs par maksājumu apstiprinājumu nodrošināšanu. Jebkādas komisijas vai uzcenojumus saistībā ar maksājuma veikšanu sedz dalībnieks.
   4. Pēc iepriekšējās reģistrēšanas termiņa, reģistrēties sacensībām ir iespējams sacensību sekretariātā atbilstoši sacensību dienaskārtībai.
   5. Parakstot un iesniedzot pieteikumu piedalīties sacensībās, dalībnieks apliecina, ka:

* rīkosies saskaņā ar šo nolikumu un atbilstoši visiem ar šo sacensību saistošajiem noteikumiem;
* attiecīgā dalībnieka sacīkšu automašīna atbilst attiecīgās klases TN;
* ir materiāli atbildīgs par nozaudētu laika ņemšanas iekārtu - transponderi;
* pilnībā apzinās to, ka piedalīšanās autosporta sacensībās (tai skaitā šajās sacensībās) var būt bīstamas dalībnieka veselībai un pat dzīvībai, taču neskatoties uz to piekrīt piedalīties šajās sacensībās uzņemoties par to pilnu atbildību. Ne Rīkotājs vai Rīkotāja pārstāvis, sacensību oficiālās personas kā arī, ne trases īpašnieks vai īpašnieka pārstāvji nav atbildīgi par sekām kuras var izraisīt avārijas vai jebkādi citi sacīkšu incidenti sacensību laikā, tādējādi dalībnieks apņemas necelt prasības pret iepriekš minētajām personām;
* dalībniekam ir spēkā esoša un derīga veselības apdrošināšanas polise, kura var tikt izmantota dažādu incidentu gadījumā sacensību laikā;

1. **DALĪBAS MAKSAS**

|  |  |  |
| --- | --- | --- |
|  | **Dalības maksa**  (reģistrējoties līdz 25.05.2022 13:00) | **Dalības maksa**  (reģistrējoties pēc 25.05.2022 13:00) |
| Volga | EUR 150,- | EUR 200,- |
| ABC Race | EUR 150,- | EUR 200,- |
| VAZ | EUR 150,- | EUR 200,- |

* 1. Visas dalības maksas ir noteiktas bez PVN (pievienotās vērtības nodokļa) un ir maksājamas uz rīkotāja rekvizītiem, kas atrunāti #2.4. vai skaidrā naudā sacensību sekretariātā.
  2. Rīkotājam ir tiesības uzaicināt īpašus VIP dalībniekus bez dalības maksas.
  3. Gadījumā, ja dalībnieks ir izslēgts no sacensībām pamatojoties uz Galvenā tiesneša lēmuma, samaksātā dalības maksa netiek atgriezta.

1. **REKLĀMA UN AUDIO-VIZUĀLAIS MATERIĀLS**
   1. Obligātās reklāmas uzlīmes tiks piešķirtas dalībniekiem reģistrēšanās laikā. Ir iespējams atteikties no obligātajām reklāmas uzlīmēm samaksājot par to dalības maksu dubultā apmērā par katru neuzlīmēto reklāmas uzlīmi.
   2. Bez īpašas saskaņošanas un samaksas kādam, rīkotājam ir tiesības, pēc saviem ieskatiem, izmantot jebkuru audio-vizuālo materiālu, kas ir izgatavots sacensību laikā.
2. **PROTESTI UN APELĀCIJAS**
   1. Galvenā tiesneša lēmumi stājas spēkā no brīža, kad tie ir parakstīti un piestiprināti pie sacensību oficiālā ziņojuma dēļa.
   2. Visi protesti ir jāiesniedz sacensību sekretariātā un tiem jābūt adresētiem sacensību Komisāram. Protestiem ir jābūt iesniegtiem kopā ar drošības depozīta naudu EUR 200,- apmērā (Sporta protests), vai minimums EUR 500,- apmērā, ja protests saistīts ir ar automašīnas neatbilstību attiecīgajiem Tehniskajiem noteikumiem (Tehniskais protests) taču Tehniskā protesta gala drošības depozīta summu nosaka sacensību Komisāru žūrija.
   3. Protestiem ir jābūt sagatavotiem un iesniegtiem atbilstoši LAF SK 11. nodaļai.
   4. Par protesta juridisko pamatojumu un tā atbilstību LAF SK prasībām lemj sacensību Komisārs.
   5. Ja protests ir noraidīts un protesta analīzes un pārbaudes izdevumi ir lielāki, nekā definēts Nolikumā, protestētājam ir jāsamaksā starpība.
   6. Dalībnieks var iesniegt apelāciju atbilstoši LAF SK 12.nodaļai. Drošības depozīta iemaksas summa Apelācijas tiesai ir EUR 1000,-.
   7. Gadījumos, kad protests ir apmierināts, iemaksātais drošības depozīts tiek atgriezts protesta iesniedzējam. Savukārt, ja protests tiek noraidits, iemaksātais drošības depozīts paliek Rīkotāja pārziņā.
3. **VISPĀRĪGĀ DROŠĪBA SACENSĪBĀS UN SODI**
   1. Sodi tiek piemēroti saskaņā ar “Dzintara apļa kausa 2022. gada” nolikuma Pielikumu Nr.1 <https://laf.lv/app/uploads/2022/03/Pielikums-Nr-1-Sodu-tabula.pdf>
   2. Transportlīdzekļu novietošana sacensību teritorijā ir atļauta tikai tam paredzētajās vietās. Nepareizi novietoti transportlīdzekļi var tikt evakuēti uz transportlīdzekļa īpašnieka rēķina.
   3. Nepiederošām personām ir aizliegts atrasties trases izskrejās vai uz evakuācijas ceļa, ja vien tas nav noticis ar dalībnieku sacensību laikā neplānoti izbraucot no trases.
   4. Motorizēta transportlīdzekļu lietošana bez vadītāja apliecības to vadīt ir aizliegta.
   5. Dalībnieki, kā bērnu vecāki vai pārstāvji ir atbildīgi par bērnu aktivitātēm sacensību laikā.
   6. Radīt pastiprinātu troksni no 22:00 līdz 08:00 ir aizliegts. Šajā periodā ir aizliegts darbināt sacīkšu automašīnas dzinējus, kuru skaņa pārsniedz to automašīnu dzinēju skaņu, kas piedalās publiskajā satiksmē.
   7. Ievērot visus vides aizsardzības noteikumus, kas izriet no spēkā esošajiem tiesību aktiem, ir obligāta prasība. Izmest atkritumus atļauts tikai tam speciāli paredzētās vietās ar nosacījumu, ka atkritumi, kas izmesti iekļaujas izvietotajos konteineros. Ja atkritumu tvertnes ir pilnas, novietot atkritumus blakus konteineram ir aizliegts. Ja ir izvietoti konteineri dažāda veida atkritumiem, atkritumus sašķiro pēc veida.
   8. Draudzīgas vides nodrošināšanai, visas ierīces kuras patērē enerģiju ir ieteicams izslēgt, ja nelieto.
   9. Jebkāda veida komercaktivitātes sacensību laikā trases teritorijā tai skaitā preču tirdzniecība, produktu prezentācijas u.c. var tikt veikta tikai pēc Rīkotāja rakstiskas atļaujas saņemšanas.
   10. Dažādu reklāmas materiālu izplatīšana sacensību laikā trases teritorijā var tikt veikta tikai pēc rīkotāja rakstiskas atļaujas saņemšanas.
   11. Soda naudas, kas ir piemērotas kādam dalībniekam sacensību laikā ir jāiemaksā sacensību sekretariātā līdz nākošai izbraukšanai uz trasi, bet ne vēlāk kā stundas laikā no brīža, kad ir pieņemts lēmums par soda piemērošanu. Rīkotājam ir tiesības liegt piedalīties sacensībās Dalībniekam, kurš nebūs veicis piemērotā soda apmaksu. Jebkura soda piemērošanu veic sacensību Galvenais tiesnesis vai Sacensību komisārs.
4. **APBALVOŠANAS CEREMONIJA** 
   1. Apbalvošanas ceremonija tiek rīkota atbilstoši sacensību dienaskārtībai.
   2. Laureātu ierašanās uz apbalvošanas ceremoniju ir obligāta.
   3. Apbalvošanas ceremonijā laureātiem obligāti jāvelk sportista kombinezons. Ierodoties uz apbalvošanas cermoniju ne sportista kombinezonā dalībniekam var tikt piemērots sods EUR 100,-.
   4. Par apbalvošanas ceremonijas kārtību un laureātu skaitu, dalībnieki tiks informēti dalībnieku sapulcē.
5. **LAIKA FIKSĒŠANAS IEKĀRTA - TRANSPONDERS**
   1. Dalībniekam ir pienākums nodrošināt, ka sacīkšu automašīna ir aprīkota ar laika fiksēšanas iekārtu, jeb transponderu, visu sacensības laiku. Dalībnieks ir materiāli atbildīgs par īrētajiem transponderiem, kas piestiprināti pie sacīkšu automašīnas.
   2. Īrētā transpondera sabojāšanas vai pazaudēšanas gadījumā, dalībniekam ir jākompensē rīkotājam transpondera vērtība EUR 400,- apmērā.
   3. Transponderi ir jāatgriež sacensību sekretariātā 60 minūšu laikā no brīža kad dalībnieks ir pabeidzis sacensības.
6. **CAURLAIDES**
   1. Visām personām, kas atrodas Sacensību trases teritorijā ir jānēsā līdzi Rīkotāja izsniegtās caurlaides.
   2. Automašīnu stāvvietu caurlaides dod tiesības novietot automašīnu tajā stāvvietā, kas norādīta caurlaidē. Aizpildītai automašīnas caurlaidei jābūt piestiprinātai uz automašīnas priekšējā loga. Katrai komandai dalībnieku parkā var atrasties 2 servisa automašīnas.
   3. Bojātas caurlaides var tikt nomainītas Sacensību sekretariātā.
   4. Reģistrējoties sacensībām, visu klašu sacensību dalībnieki saņem sekojošu skaitu ar caurlaidēm:

* Braucējs – 1 gab (ar iekļūšanu Dalībnieku parkā);
* Mehāniķiem – 2 gab (ar iekļūšanu Dalībnieku parkā);
* Braucēja apkalpes automašīnai – 2 gab (iebraukšanai Dalībnieku parkā).
  1. Izsniegto caurlaižu skaits nesummējas arī gadījumos, kad dalībnieks sacensībās startē vairākās klasēs.
  2. Visas izdotās caurlaides ir numurētas un tādā veidā piederīgas kādam konkrētam dalībniekam. Attiecīgais dalībnieks ir atbildīgs par noteikumu pārkāpumiem sacensību laikā ko veic caurlaides turētājs.

1. **CITI NOTEIKUMI**
   1. Sacensību laikā, dalībniekiem, komandas biedriem, mehāniķiem, radiniekiem, un citiem piederīgajiem ir kategoriski aizliegts uzvesties agresīvi, bļaustīties un lamāties ne attiecībā uz tiesnešiem, ne arī uz citiem sacensību dalībniekiem. Šāda rīcība tie interpretēta kā nesportiska rīcība par kuru ir paredzēts sods, pirmajā reizē, 200 EUR apmērā un turpmākā piedalīšanās sacensībās ar brīdinājumu, savukārt, atkārtoti, attiecīgais dalībnieks tiek izslēgts no sacensībām. Atkārtotas rīcības gadījumā, papildus tam, par konkrēto gadījumu tiek informēts LAF un balstoties uz attiecīgo ziņojumu LAF Prezidijam, tiek lemts par dalībnieka diskvalifikāciju un licences anulēšanu.
   2. Tikai sacensībās reģistrētie dalībnieki drīkst piedalīties sacensībās un izbraukt trasē. Pārkāpjot šo noteikumu ir paredzēts sods 1000 EUR apmērā un papildus tam, par konkrēto gadījumu tiek informēts LAF un balstoties uz attiecīgo ziņojumu LAF Prezidijam, tiek lemts par dalībnieka diskvalifikāciju un licences anulēšanu

**VEIKSMĪGUS STARTUS!**